 BALA KU Abbey Abkhaz Abui Acholi Afrikaans Albanian Alur American Sign Language Arabic Argentinean Sign Language Armenian Assamese Attié Australian Sign Language Aymara Azerbaijani Azerbaijani Cyrillic Bambara Baoule Bashkir Basque Bassa Cameroon Batak Karo Batak Simalungun Batak Simalungun Belize Kriol Bengali Biak Bicol Bislama Bissau Guinean Creole Bolivian Sign Language Boulou Bulgarian Cakchiquel Cambodian Catalan Cebuano Chichewa Chilean Sign Language Chinese Mandarin Simplified Chinese Mandarin Traditional Chitonga Chitonga Malawi Chitumbuka Chiyao Chokwe Chol Chuukese Chuvash Cibemba Cinamwanga Cinyanja Colombian Sign Language Croatian Czech Damara Dangme Danish Dayak Ngaju Digor Drehu Dutch Ecuadorian Sign Language Edo Efik English Estonian Ewe Faroese Fijian Finnish Finnish Sign Language Fon French Ga Galician Garifuna Georgian German Gokana Greek Guarani Gujarati Gun Guéré Haitian Creole Hausa Hebrew Herero Hiligaynon Hindi Hmong White Hungarian Hungarian Sign Language Iban Ibanag Ibinda Igbo Iloko Indonesian Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen Sgaw Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Konkani Roman Korean Korean Sign Language Kosraean Krio Kwangali Kwanyama Lamba Latvian Lenje Lhukonzo Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec Huautla Mexican Sign Language Mixe Mizo Mongolian Myanmar Nahuatl Central Nahuatl Guerrero Nahuatl Huasteca Navajo Ndau Ndebele Ndebele Zimbabwe Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi Mezquital Valley Palauan Pangasinan Papiamento Aruba Papiamento Curaçao Paraguayan Sign Language Persian Peruvian Sign Language Pidgin Cameroon Polish Polish Sign Language Ponapean Portuguese Portuguese Portugal Punjabi Punjabi Shahmukhi Quebec Sign Language Quechua Ancash Quechua Ayacucho Quechua Bolivia Quechua Cuzco Quiche Quichua Chimborazo Quichua Imbabura Romanian Romany Macedonia Romany Macedonia Cyrillic Romany Southern Greece Rotuman Runyankore Russian Russian Sign Language Rutoro Samoan Sangir Sango Sena Sepedi Serbian Serbian Roman Sesotho Lesotho Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili Congo Swati Swedish Tagalog Tahitian Tajiki Tamil Tandroy Tarascan Tatar Telugu Tetun Dili Thai Tlapanec Tojolabal Tongan Toraja Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur Cyrillic Ukrainian Urdu Urhobo Uruund Uzbek Valencian Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec Isthmus Zapotec Lachiguiri ZuluUkwazi ukuthi ungubani lokuthi ukholwani kuzakunceda ukuthi wenze izinqumo ezinhle nxa ususesimeni esinzima.Cabanga ngesimo lesi: UMbali uthi esanda kufika ephathini azwe umuntu ngemva kwakhe esithi:Kanti waphonguma nje khonapho, kutheni?Uthi nxa etshibilika abone ngumngane wakhe uZanele ethwele imbodlela ezimbili. UMbali kadingi kutshelwa ukuthi butshwala. UZanele uqhubela uMbali enye imbodlela abesesithi, Ungangitsheli ukuthi usasemncane ukuthi unathe.UMbali ufuna ukwala kodwa abesecabanga ukuthi uZanele ngumngane wakhe. UMbali kafuni umngane wakhe acabange ukuthi uyisithutha. Phela uZanele yinkazana eziphethe kuhle. Nxa yena enatha, kutsho ukuthi akukubi kangako. Phela ayisikho ukuthi yizidakamizwa, butshwala nje.Ubuzakwenzani ngabe nguwe osesimeni esinje?Kumele uzazi ukuthi ungubani ukuze wenze isinqumo esihle esimeni lesi. Ukuzazi ukuthi ungubani kuzakunceda ukuthi wazi okuqondileyo okumele ukwenze ezimeni ezitshiyeneyo. Lokhu kuzakwenza ungavumi ukuthi abantu bakudonse ngamakhala.1 KwabaseKhorinte 9:26, 27.Kuyini okungakunceda ukuthi wenze njalo? Okunye okungakunceda yikuphendula imibuzo elandelayo.1 KUYINI OKUHLE ENGENELISA UKUKWENZA?Ukwazi iziphiwo lobuntu obuhle olabo kuzakwenza ube lesibindi.ISIBONELO ESISEBHAYIBHILINI: Umphostoli uPhawuli wabhala wathi: Ngingaba yisikhulumi esingafundiswanga, kodwa ulwazi ngilalo. 2 KwabaseKhorinte 11:6 UPhawuli wayeyazi iMibhalo futhi lokhu yikho okwamenza wenelisa ukuma eqinile ngesikhathi abanye bekhuluma kubi ngaye. Kazange avumele ukuthi ababekukhuluma kumqede amandla.2 KwabaseKhorinte 10:10; 11:5.ZIHLOLE: Bhala ngaphansi isiphiwo olaso kumbe ubuciko olabo ekwenzeni into ethile.Khathesi bhala okuhle ngawe. Ngokwesibonelo, uyakhathalela abanye yini? uyaphana yini? uthembekile yini? uyasibamba isikhathi yini?2 KUNGAPHI LAPHO ENGEHLULEKA KHONA?Lanxa ungabe ulesiphiwo, kungenzakala ukuthi kulalapho osilela khona okokuthi ungekela ukulungisa ungacina usehluleka ukwenza izinqumo eziqondileyo.ISIBONELO ESISEBHAYIBHILINI: UPhawuli wayekwazi lapho ayesehluleka khona. Wabhala wathi: Ngoba ebuntwini bami bangaphakathi ngiyathokoza ngomthetho kaNkulunkulu; kodwa ngibona omunye umthetho usebenza ezithweni zami, usilwa lomthetho womzimba wami ungenza ngibe yisibotshwa somthetho wesono osebenzayo ezithweni zami.KwabaseRoma 7:22, 23.ZIHLOLE: Yibuphi ubuthakathaka okumele ngilwisane labo?3 KUYINI ENGIFUNA UKUKWENZA EMPILWENI?Kambe kulengqondo ukuthi ugade i-taxi ubusutshela umtshayeli ukuthi abebhodabhoda endaweni eyodwa amafutha emota aze aphele? Kungaba yibuphukuphuku sibili ukwenza njalo futhi kungakuqedela imali!Sifundani? Ukwazi ofuna ukukwenza empilweni kuzakunceda ukuthi ungadindi ndawonye ngoba uyabe ukwazi ofuna ukukwenza lokuthi ungakwenza njani.ISIBONELO ESISEBHAYIBHILINI: UPhawuli wathi: Kangigijimi njengomuntu ogijima engahlose lutho. 1 KwabaseKhorinte 9:26 Kulokuthi izinto zizenzakalele nje empilweni yakhe, uPhawuli wahlela lokho ayefuna ukukwenza empilweni futhi waselwela ukukwenza.KwabaseFiliphi 3:12-14.ZIHLOLE: Ngaphansi, bhala izinto ezintathu ofuna ukuzenza ngomnyaka ozayo.4 KUYINI ENGIKUKHOLWAYO?Nxa uzazi ukuthi ungubani, uyabe ufanana lesihlahla esilempande eziqinileyo esingeke saqutshulwa yiziphephoNxa uleqiniso lalokho okukholwayo, uzakwenza izinqumo eziqondileyo. Nxa untshintshantshintsha umbala njengonwabu ukuze ufanane labangane bakho uyabe utshengisa ukuthi awuzazi ukuthi ungubani.Kodwa nxa usenza izinqumo ezisekelwe kulokho okukholwayo, uzahlala unguwe kungelani lokuthi abanye benzani.ISIBONELO ESISEBHAYIBHILINI: Kukhanya ngesikhathi esakhula, umphrofethi uDanyeli wazimisela ukulalela imithetho kaNkulunkulu lanxa wayekhatshana lezihlobo zakhe. UDanyeli 1:8 Wahlala ezazi ukuthi ungubani. UDanyeli wayephila ngendlela eyayihambelana lakukholwayo.ZIHLOLE: Kuyini engikukholwayo? Ngokwesibonelo: Ngiyakholwa yini kuNkulunkulu? Kuyini okwenza ngikholwe? Yibuphi ubufakazi engilabo obenza ngikholwe ukuthi uNkulunkulu ukhona?Ubona angani izimiso zikaNkulunkulu ziyanceda yini? Nxa usithi ziyanceda kuyini okwenza utsho njalo?Ufuna ukuba lihlamvu eliphetshulwa ngumoya liyele lale yini kumbe ukuba yisihlahla esilempande eziqinileyo esingeke siqutshulwe yiziphepho? Ukuzazi kuzakunceda ukuthi ube njengesihlahla lesi. Lokhu kuzakwenza wenelise ukuphendula umbuzo othi, Ngingubani?Khangela izinto ezintathu ofuna ukuzenza ozibhale ngaphansi kombuzo wesithathu. Khathesi bhala inyathelo elilodwa ongalithatha kulinyanga ukuze ufeze into ngayinye ofuna ukuyenza. 